**Kettéosztott napló**

A ballada szövegét felhasználva töltsétek ki a napló jobb oldali oszlopát!

|  |  |
| --- | --- |
| Idézet a balladából | Mit fejez ki? Milyen hatást kelt? |
| **SZOKATLAN SZÓREND**  *„Ötszáz, bizony, dalolva ment Lángsírba velszi bárd: De egy se birta mondani Hogy: éljen Eduárd.“* |  |
| **SZÓISMÉTLÉS**  *„Edward király, angol király”* |  |
| *„Ti urak, ti urak! hát senki sem Koccint értem pohárt?”*  *„Ti urak, ti urak! … ti velsz ebek”*  *„Ti urak, ti urak! hitvány ebek!”* |  |
| *„A nap vértóba száll, Vérszagra gyűl az éji vad: Te tetted ezt, király!”* |  |

|  |  |
| --- | --- |
| **SORISMÉTLÉS**  *„S a nép, az istenadta nép…”* |  |
| **SORPÁR ISMÉTLŐDÉSE VARIÁLVA**  *„Vadat és halat, s mi jó falat Szem-szájnak ingere…”*  *„Vadat és halat, s mi az ég alatt Szem-szájnak kellemes…”* |  |
| *„Edward király, angol király Léptet fakó lován…”*  *„Edward király, angol király Vágtat fakó lován…”* |  |

**Lehetséges megoldások**

Kettéosztott napló

A ballada szövegét felhasználva töltsétek ki a napló jobb oldali oszlopát!

|  |  |
| --- | --- |
| **Idézet a balladából** | **Mit fejez ki? Milyen hatást kelt?** |
| **SZOKATLAN SZÓREND**  *„Ötszáz, bizony, dalolva ment Lángsírba velszi bárd: De egy se birta mondani Hogy: éljen Eduárd.“* | A *bizony* szó a magabiztosságot, a határozottságot, a büszkeséget fejezi ki a mondatokban. |
| **SZÓISMÉTLÉS**  *„Edward király, angol király”* | A címbeli jelzővel szemben azt hangsúlyozza, hogy az uralkodó nem walesi, hanem angol. |
| *„Ti urak, ti urak! hát senki sem Koccint értem pohárt?”*  *„Ti urak, ti urak! … ti velsz ebek”*  *„Ti urak, ti urak! hitvány ebek!”* | Az ismétlés itt a feszültség fokozására is szolgál. A király agresszivitását jelzi, a konﬂiktust provokálja. |
| *„A nap vértóba száll,*  *Vérszagra gyűl az éji vad: Te tetted ezt, király!”* | A *vér* szó ismétlődése az idős bárd énekében a királlyal szembeni vádat erősíti. |
| **SORISMÉTLÉS**  „*S a nép, az istenadta nép…”* | A király azonban gúnyként használja az *istenadta* jelzőt. |
| **SORPÁR ISMÉTLŐDÉSE VARIÁLVA**  *„Vadat és halat, s mi jó falat Szem-szájnak ingere…”*  *„Vadat és halat, s mi az ég alatt Szem-szájnak kellemes…”* | Első elhangzásakor a vendéglátók igyekezetét fejezi ki, a másodikban a király elégedetlenségét vezeti be. |
| *„Edward király, angol király Léptet fakó lován…”*  *„Edward király, angol király Vágtat fakó lován…”* | Az ismétlésben a pánik, a kétségbeesett, tehetetlen félelem fejeződik ki, az az állapot, amely a király helyzetét jellemzi a mű végére. |